Document ID: 32007L0057

KOMISSION DIREKTIIVI 2007/57/EY,
annettu 17 päivänä syyskuuta 2007,
neuvoston direktiivien 76/895/ETY, 86/362/ETY, 86/363/ETY ja 90/642/ETY tiettyjen liitteiden muuttamisesta ditiokarbamaattien jäämien enimmäismäärien osalta
(ETA:n kannalta merkityksellinen teksti)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon hedelmien ja vihannesten torjunta-ainejäämien enimmäismäärien vahvistamisesta 23 päivänä marraskuuta 1976 annetun neuvoston direktiivin 76/895/ETY (1) ja erityisesti sen 5 artiklan,
ottaa huomioon viljojen torjunta-ainejäämien enimmäismääristä 24 päivänä heinäkuuta 1986 annetun neuvoston direktiivin 86/362/ETY (2) ja erityisesti sen 10 artiklan,
ottaa huomioon eläinkunnasta peräisin olevissa elintarvikkeissa ja niiden pinnassa olevien torjunta-ainejäämien enimmäismäärien vahvistamisesta 24 päivänä heinäkuuta 1986 annetun neuvoston direktiivin 86/363/ETY (3) ja erityisesti sen 10 artiklan,
ottaa huomioon torjunta-ainejäämien enimmäismäärien vahvistamisesta tietyille kasvikunnasta peräisin oleville tuotteille, mukaan lukien hedelmät ja vihannekset, 27 päivänä marraskuuta 1990 annetun neuvoston direktiivin 90/642/ETY (4) ja erityisesti sen 7 artiklan,
sekä katsoo seuraavaa:
(1)
Jäämien enimmäismäärät vahvistetaan sen mukaan, mikä on kasveille tehokkaan suojan antava pienin mahdollinen määrä torjunta-ainetta käytettäessä sitä niin, että jäämä on mahdollisimman pieni ja toksikologisesti hyväksyttävä etenkin arvioitaessa saantia ravinnon mukana.
(2)
Torjunta-aineiden jäämien enimmäismääriä arvioidaan jatkuvasti uudelleen, ja niitä muutetaan uuden tietämyksen ja uusien tai muuttuneiden käyttötarkoitusten huomioon ottamiseksi. Komissiolle on ilmoitettu uusia tai muuttuneita käyttötapoja koskevia tietoja, joiden perusteella manebin, mankotsebin, metiraamin, propinebin ja tiraamin jäämien enimmäismääriä olisi muutettava.
(3)
Tehoaine tsiraami on sisällytetty neuvoston direktiivin 91/414/ETY (5) liitteeseen I komission direktiivillä 2003/81/EY (6). Sisällyttäminen direktiivin 91/414/ETY liitteeseen I perustui ehdotettua käyttötarkoitusta koskevien toimitettujen tietojen arviointiin. Käytettävissä olevat tiedot on käyty läpi, ja ne riittävät tiettyjen jäämien enimmäismäärien vahvistamiseen.
(4)
Direktiiveissä 76/895/ETY, 86/362/ETY, 86/363/ETY ja 90/642/ETY on jo vahvistettu yhteisön jäämien enimmäismäärät manebille, mankotsebille, metiraamille, propinebille ja tiraamille. Määrät on otettu huomioon mukautettaessa kyseisiä jäämien enimmäismääriä tällä direktiivillä. Koska manebin, mankotsebin, metiraamin, propinebin, tiraamin ja tsiraamin jäämiä ei rutiinivalvonnassa voida tunnistaa yksittäin, jäämien enimmäismäärät vahvistetaan yhteiseksi näille kaikille torjunta-aineille, jotka tunnetaan myös ditiokarbamaatteina. Propinebille, tiraamille ja tsiraamille on kyllä olemassa yhden jäämän määritysmenetelmiä, mutta ei rutiininomaisesti. Niitä voidaan käyttää tapauskohtaisesti, kun on määritettävä propinebin, tiraamin ja/tai tsiraamin täsmällinen määrä.
(5)
Komission tarkastelukertomuksissa, jotka on laadittu kyseisten tehoaineiden sisällyttämiseksi direktiivin 91/414/ETY liitteeseen I, vahvistetaan kyseisten aineiden hyväksyttävä päiväsaanti (ADI) ja tarvittaessa akuutin altistumisen viiteannos (ArfD). Kuluttajien altistumista asianomaisella tehoaineella käsitellyille elintarvikkeille on arvioitu ja mitattu yhteisön menettelyjen mukaisesti. Lisäksi on otettu huomioon Maailman terveysjärjestön julkaisemat ohjeet (7) ja kasveja käsittelevän tiedekomitean lausunto (8) käytetyistä menetelmistä.
(6)
On todettu, että ehdotetut jäämien enimmäismäärät eivät johda hyväksyttävien päiväsaantien tai akuutin altistumisen viiteannosten ylittymiseen. Jäämien enimmäismääräksi vahvistetaan analyysiherkkyyden alaraja, kun kasvinsuojeluaineiden sallitusta käytöstä ei aiheudu elintarvikkeisiin tai niiden pinnalle havaittavissa olevia torjunta-aineiden jäämiä tai kun sallittua käyttöä ei ole tai kun jäsenvaltioiden salliman käytön tukena ei ole ollut tarvittavia tietoja tai kun kolmansissa maissa käytön tukena ei ole ollut tarvittavia tietoja ja käytöstä on aiheutunut torjunta-aineiden jäämiä yhteisön markkinoille mahdollisesti tuleviin elintarvikkeisiin tai niiden pinnalle.
(7)
Sen vuoksi on tarpeen muuttaa direktiivien 76/895/ETY, 86/362/ETY, 86/363/ETY ja 90/642/ETY liitteissä vahvistettuja jäämien enimmäismääriä torjunta-aineiden käyttökiellon asianmukaisen seurannan ja valvonnan mahdollistamiseksi ja kuluttajien suojelemiseksi. Jos kyseisten direktiivien liitteissä on jo määritelty jäämien enimmäismäärät, niitä on aiheellista muuttaa. Jos jäämien enimmäismääriä ei ole vielä määritelty, ne on aiheellista vahvistaa ensimmäisen kerran.
(8)
Direktiivejä 76/895/ETY, 86/362/ETY, 86/363/ETY ja 90/642/ETY olisi tämän vuoksi muutettava vastaavasti.
(9)
Tässä direktiivissä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
ON ANTANUT TÄMÄN DIREKTIIVIN:
1 artikla
Poistetaan direktiivin 76/895/ETY liitteessä II oleva tiraamia koskeva kohta.
2 artikla
Muutetaan direktiivi 86/362/ETY tämän direktiivin liitteen I mukaisesti.
3 artikla
Muutetaan direktiivi 86/363/ETY tämän direktiivin liitteen II mukaisesti.
4 artikla
Muutetaan direktiivi 90/642/ETY tämän direktiivin liitteen III mukaisesti.
5 artikla
Jäsenvaltioiden on annettava ja julkaistava tämän direktiivin noudattamisen edellyttämät lait, asetukset ja hallinnolliset määräykset viimeistään 18 päivänä maaliskuuta 2008. Niiden on viipymättä toimitettava komissiolle kirjallisina nämä säännökset sekä kyseisiä säännöksiä ja tätä direktiiviä koskeva vastaavuustaulukko.
Jäsenvaltioiden on sovellettava näitä säännöksiä 19 päivästä maaliskuuta 2008.
Näissä jäsenvaltioiden antamissa säännöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään.
6 artikla
Tämä direktiivi tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
7 artikla
Tämä direktiivi on osoitettu kaikille jäsenvaltioille.
Tehty Brysselissä 17 päivänä syyskuuta 2007.

Labels: 3
17
6